2015. gada 28. jūlijā Noteikumi Nr. 415

Rīgā (prot. Nr. 36  13. §)

**Grozījumi Ministru kabineta 2015. gada 24. marta noteikumos Nr. 134 "Kārtība, kādā Valsts ieņēmumu dienestam sniedz informāciju likumā "Par Latvijas Republikas valdības un Amerikas Savienoto Valstu valdības līgumu par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu" noteikto prasību izpildes nodrošināšanai"**

Izdoti saskaņā ar likuma

"Par nodokļiem un nodevām"

15. panta ceturto daļu un

Kredītiestāžu likuma

63. panta pirmās daļas 11.2 punktu

1. Izdarīt Ministru kabineta 2015. gada 24. marta noteikumos Nr. 134 "Kārtība, kādā Valsts ieņēmumu dienestam sniedz informāciju likumā "Par Latvijas Republikas valdības un Amerikas Savienoto Valstu valdības līgumu par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu" noteikto prasību izpildes nodrošināšanai" (Latvijas Vēstnesis, 2015, 61. nr.) šādus grozījumus:

1.1. papildināt noteikumus ar 5.1 punktu šādā redakcijā:

"5.1 Ja Latvijas finanšu iestādes rīcībā nav šo noteikumu 5. punktā norādītās informācijas, tā pēc iespējas agrāk, bet ne vēlāk kā līdz tā gada 31. jūlijam, kas seko pārskata periodam, iesniedz Valsts ieņēmumu dienestam nulles ziņojumu.";

1.2. papildināt noteikumus ar 6.1 punktu šādā redakcijā:

"6.1 Latvijas finanšu iestādēm ir tiesības jauniem kontiem, kuri atvērti pēc 2014. gada 30. jūnija, piemērot pārbaudes prasības un termiņus, kas līgumā noteikti kontiem, kuri atvērti un nav slēgti uz 2014. gada 30. jūniju (iepriekšpastāvējuši konti), ar nosacījumu, ka šādi jaunie konti ir vai tiks atvērti tādiem klientiem, kuriem jau uz 2014. gada 30. jūniju attiecīgajā Latvijas finanšu iestādē ir atvērti konti.";

1.3. papildināt 7., 8., 11. un 14. punktu aiz skaitļa "5." ar vārdu un skaitli "un 5.1".

2. Šo noteikumu 1.1. un 1.3. apakšpunkts stājas spēkā 2016. gada 1. janvārī.

Ministru prezidenta vietā –

satiksmes ministrs Anrijs Matīss

Finanšu ministra vietā –

iekšlietu ministrs Rihards Kozlovskis